open-index/open-wikipedia-markdown huggingface dataset:
Elisabeth Rehn

**Märta Elisabeth Rehn** (født 1935) er en finsk politiker. Hun har vært Finlands forsvarsminister og medlem av Finlands riksdag og Europaparlamentet, som representant for Svenska folkpartiet.

## Liv og virke
### Bakgrunn
Hun ble født i Helsingfors og vokste opp i Mäntsälä som datter av kommunelege Andreas Carlberg og hustru Ruth Leonida, født Weurlander. Hun og hennes søsken ble sendt på svenskspråklig internatskole i Grankulla.

Hun tok utdanning i økonomi ved Svenska handelshögskolan og fullførte sin økonomigrad i 1957.

I 1955 giftet hun seg med sin medstudent Ove Harald Rehn (1933–2004). De fikk fire barn, deriblant Veronica Rehn-Kivi, født 1956, som etterfulgte sin mor som riksdagsmedlem fra 2016. Familien bodde i Grankulla og senere i Kyrkslätt.

### Politiske karriere
Rehn engasjerte seg i lokalpolitikken i Grankulla, der hun ble i 1973 valgt til kommunestyret for Svenska folkpartiet.

Rehn var medlem av Finlands riksdag fra 1979 til 1995. Hun fra 1983 til 1987 var leder i justiskomiteen og medlem av presidentskapet. Fra 1987 til 1990 var hun parlamentarisk leder for sitt parti. Rehn appellerte til finsktalende velgere i tillegg til svenskspråklige.

Fra 1990 til 1995 var hun Finlands, og Europas, første kvinnelige forsvarsminister, fra 1991 til 1995 også likestillingsminister. I hennes periode fikk kvinner mulighet til frivillig verneplikt i Finland. Med Rehn som forsvarsminister skaffet Finland seg Hornet-jagerfly fra USA, noe som representerte et vendepunkt for Finlands forsvarspolitikk etter den kalde krigens slutt. Som likestillingsminister arbeidet hun for lik representasjon mellom kjønnene i offentlige utvalg, da slik at det underrepresenterte kjønn skulle ha minimum 40 % av plassene.

I 1994 stilte hun som presidentkandidat mot Martti Ahtisaari. Etter å ha ledet i opinionsmålingene tapte hun valget med 46,1 % mot Ahtisaaris 53,9 %. Hun prøvde også i år 2000, men da fikk hun 7,9%.

Hun var medlem av Europaparlamentet fra 1995 til 1996.

Fra 1995 til 1998 var hun FNs menneskerettsrapportør i Bosnia-Hercegovina, Kroatia og Jugoslavia. Fra 1998 til 1999 var hun assisterende generalsekretær for Kofi Annan og spesialrepresentant for Bosnia-Hercegovina.

Etter den politiske karrieren har Rehn vært aktiv som foredragsholder og som ekspert for det finske utenriksdepartementet. I 2012 var hun vert for sitt eget fjernsynsprogram der internasjonale politikere var blant gjestene.

I 1995 ga Staffan Bruun ut boken *Elisabeth Rehn* på Otava forlag.

### Utmerkelser
Rehn er æresdoktor ved Svenska handelshögskolan og Åbo Akademi. 

## Referanser


## Kilder
*Kvinnelige forsvarsministere

## Eksterne lenker
* 
* 
*
Boreal Sjø

**Boreal Sjø AS**, tidligere **Boreal Transport Nord AS** og **Veolia Transport Nord AS**, er et ferge- og hurtigbåtrederi i Boreal-konsernet med hovedkontor i Hammerfest. Selskapet ble etablert som Veolia Transport Nord i 2007 da Finnmark Fylkesrederi og Ruteselskap (FFR), Helgelandske og buss- og skipsvirksomheten i Nordtrafikk ble slått sammen til ett selskap. I 2016 ble bussvirksomheten flyttet til en annen del av konsernet og selskapet rendyrket som et rederi.

## Historie
Våren 2007 restrukurerte Veolia Transport Norge, som konsernet het den gang, selskapene sine og slo flere selskaper sammen til større regionale enheter. Mens et selskap omfattet all bussvirksomheten i sør og et annet trikkevirksomheten i Trondheim, ble Veolia Transport Nord AS (VTN) etablert som et nytt stort selskap for all virksomheten i fylkene Nordland, Troms og Finnmark. Dette omfattet virksomheten fra Finnmark Fylkesrederi og Ruteselskap (unntatt buss på Østlandet), Helgelandske, Nordtrafikk Buss (unntatt buss i Trysil) og Nordtrafikk Maritim. Med andre ord ble all rederivirksomhet i konsernet liggende i VTN. Fra FFR fulgte også bilutleievirksomhet i Finnmark for Hertz.

I forbindelse med at konsernet ble løsrevet fra det franske Veolia Transport våren 2011, ble selskapet omdøpt til Boreal Transport Nord AS (BTN) den 6. mai 2011.

I 2016 restrukturerte konsernet fra regionale selskaper til aktivitetsbaserte selskaper. Siden all rederivirksomheten fra før av lå i selskapet ble rutebussvirksomheten flyttet til Boreal Buss og turbuss- og bilutleievirksomheten til Boreal Travel, mens selskapet ble omdøpt til Boreal Sjø AS.

## Rutesamband
Selskapet driver hurtigbåtruter i Finnmark, Møre og Romsdal, Nordland og Troms, og driver ferger i Finnmark, Møre og Romsdal og Nordland.

### Finnmark

#### Ferge
* Sør-Tverrfjord – Bergsfjord – Øksfjord
* Øksfjord – Hasvik
* Øksfjord – Tverrfjord

#### Hurtigbåt
* AltafjordXpressen
* LangfjordXpressen
* LoppaXpressen
* MåsøyXpressen
* Skoleruta Rognsund
* Skyssbåt Survik
* SørøysundXpressen
* VargsundXpressen

### Møre og Romsdal

#### Ferge

* Molde – Vestnes

#### Hurtigbåt
* Ålesund – Valderøya – Kalvøya – Hamnsund – Kjerstad – Austnes – Fjørtoft – Harøya
* Ålesund – Valderøya – Hareid
* Ålesund – Langevåg

### Nordland

#### Ferge
* Levang – Nesna
* Mosjøen – Hundåla – Dagsvik
* Nesna – Nesnaøyene
* Sandnessjøen – Dønna – Løkta
* Stokkvågen – Onøy – Sleneset – Lovund
* Stokkvågen – Træna
* Søvik – Austbø – Herøy – Brasøy
*Forvik –Tjøtta

#### Hurtigbåt
* Hadsel
* Reinefjorden
* Sandnessjøen – Austbø – Herøysteder – Vega
* Trænaruten

### Troms
* Hansnes-Karlsøy-Vannøy
*Storstein-Lauksundskaret-Nikkeby

## Referanser
Cecilie Friberg Klysner

**Cecilie Friberg Klysner** er en dansk orienteringsløper som er verdensmester i sprintstafett.

## Karriere
Cecilie Friberg Klysner slo gjennom i 2016-sesongen da hun var med på Danmarks lag som tok to internasjonale mesterskapsmedaljer i sprintstafett. Klysner tok over førsteetappen på danskenes sprintstafettlag etter at Emma Klingenberg la opp på internasjonalt nivå etter 2015-sesongen. Friberg Klysner tok vare på muligheten og gjorde en god prestasjon da Danmark tok sølv under EM i orientering i tsjekkiske Jeseník. Senere i 2016 ble Danmark verdensmestre i sprintstafett i svenske Strömstad-Tanum ettersom Friberg Klysner, Tue Lassen, Søren Bobach og Maja Alm gikk helt til topps på VM-programmets nyeste øvelse. 

## Eksterne lenker
*
BioBrew Linux

**BioBrew Linux** er en tidligere Linuxdistribusjon fra USA som var basert på  Fedora. Distribusjonen var basert på NPACI Rocks programvare for dataklynger som var tilpasset bioinformatikere og vitenskapsfolk som forsket på liv. Distribusjonen inkluderte programvare som  MPICH, LAM-MPI, PVM, Modules, PVFS, Myrinet GM, Sun Grid Engine, gcc, Ganglia, og Globus. Av programvare for bioinformatikk kan nevnes NCBI toolkit, BLAST, mpiBLAST, HMMER, ClustalW, GROMACS, PHYLIP, WISE, FASTA og EMBOSS.

Distribusjonen benyttet skrivebordsmiljøene GNOME og KDE. Distribusjonen støttet datamaskinarkitekturen 32-biter i486 og x86-64.

Versjon 1.0 ble lansert 20. januar 2004. Versjon 3.1 ble lansert 23. februar 2005.

## Eksterne lenker
*Hjemmeside
* BioBrew Linux ved DistroWatch
Woo Ha-ram

**Woo Ha-ram** (født 21. mars 1998) er en sørkoreansk stuper.

Han representerte Sør-Korea under Sommer-OL 2016 i Rio de Janeiro, der han ble nummer 24 i 3 meter sviktstup.

Under Sommer-OL 2020 i Tokyo som ble arrangert i 2021, ble han nummer 4 på 3 meter. 

## Referanser


## Eksterne lenker
*
Youssef Ezzat

**Youssef Ezzat** (født 14. desember 1997) er en egyptisk stuper.

Han representerte Egypt under Sommer-OL 2016 i Rio de Janeiro, der han ble nummer 25 i 3 meter sviktstup.

## Referanser


## Eksterne lenker
*
Kevin Chávez

**Kevin Chávez** (født 9. juli 1991) er en meksikansk-australsk stuper.

Han representerte Australia under Sommer-OL 2016 i Rio de Janeiro, der han ble nummer 26 i 3 meter sviktstup.

## Referanser


## Eksterne lenker
*
Bee Linux

**Bee Linux** er en tidligere Linuxdistribusjon fra Algerie som var basert på  Fedora. Distribusjonen støttet fransk, engelsk, arabisk og amazigh, og hadde automatisk maskinvaredeteksjon og konfigurasjon (deriblant USB ADSL-modemer), avansert sikkerhetshåndtering, integrasjon av WINE, populære Google applikasjoner og grafikkdrivere for NVIDIA og ATI.

Distribusjonen benyttet skrivebordsmiljøet Xfce. Distribusjonen støttet datamaskinarkitekturen 32-biter i386.

Versjon 1.0.3 ble lansert 5. januar 2009.

## Eksterne lenker
*Hjemmeside
* Bee Linux ved DistroWatch
He Chao

**He Chao** (født 11. februar 1992) er en kinesisk stuper.

Han representerte Kina under Sommer-OL 2016 i Rio de Janeiro, der han ble nummer 21 i 3 meter sviktstup.

## Referanser


## Eksterne lenker
*
Constantin Blaha

**Constantin Blaha** (født 1987) er en østerriksk stuper.

Han representerte Østerrike i Sommer-OL 2016 i Rio de Janeiro, der han ble nummer 27 i 3 meter sviktstup.

## Referanser


## Eksterne lenker
*
ATmission

**ATmission** er en tidligere Linuxdistribusjon fra Nederland som var basert på  Fedora. Distribusjonen ble levert på en Live CD.

Distribusjonen benyttet vindusbehandleren IceVW og skrivebordsmiljøet KDE. Distribusjonen støttet datamaskinarkitekturen 32-biter i386.

Versjon 1.1 ble lansert 5. januar 2005. Versjon 2.0 ble lansert 3. oktober 2005

## Eksterne lenker
*Hjemmeside
* ATmission ved DistroWatch
Mikasa (prins)

**Prins Mikasa (Takahito) av Japan** (japansk , *Mikasa-no-miya Takahito-shinnō;* født 2. desember 1915 i Tokyo i Japan; død 27. oktober 2016 i Tokyo i Japan.) var den fjerde og yngste sønnen til den japanske keiser Taishō og keiserinne Teimei. Han var yngste bror av keiser Hirohito, og den lengstlevende onkelen til keiser Akihito. Prinsen tjenestegjorde under annen verdenskrig som offiser i den keiserlige japanske hær; etter krigen etablerte han som akademiker og dosent i Midtøstenstudier og semittiske språk. Hans offisielle tittel var «prins» (親王 *shinnō*), og korrekt tiltale var «Hans keiserlige høyhet» (殿下 *denka*).

## Liv og virke
### Unge år
Prins Takahito ble født i Keiserpalasset i Tokyo. Som barn ble han kalt *Sumi-no-miya*. Han gikk fra 1922 til 1932 på gutteskolen til Gakushuin-skolene. Da han begynte på videregående skole hadde hans eldste bror allerede besteget krysantemumtronen, det vil si arvet keisertronen etter faren. De to andre brødrene, prinsene Chichibu og Takamatsu, hadde begynt på militære karrierer; den ene i den keiserlige hær, den andre i den keiserlige japanske marine. 

I 1932 ble prins Takahito student ved Det keiserlige militærakademi, og i juni 1936 ble han overløytnant i Femte kavalleriregiment. Da han ble myndig i desember 1935 gav keiseren ham tittelen *Mikasa-no-miya* (prins Mikasa) og tillatelse til å begynne en ny gren av det japanske keiserhus.

### Militærtjeneste
Prins Mikasa ble i 1939 utnevnt til kaptein og i 1941 til major. Han tjenestegjorde blant annet i Kina. I løpet av sin karriere ble han en skarp kritiker av den japanske hærens opptreden i Kina.

Han var fra januar 1943 til januar 1944 stabsoffiser ved hovedkvarteret til den japanske ekspedisjonsarmeen i Nanjing i Republikken Kina. Planen var at han skulle befeste Wang Jingwei-regjeringens legitimitet og koordinere med den japanske hærstaben med tanke på et fredsinitiativ, men innsatsen hans ble fullstendig underminert av Operasjon Ichi-Go.

Deretter var han stabsoffiser for hæren ved generalhovedkvarteret i Tokyo frem til det japanske krigsnederlaget i august 1945.

### Familie
Den 22. oktober 1941 giftet han seg med Takagi Yoriko, den nesteldste datteren til Takagi Masanori. Paret fikk fem barn. To av dem overlevde faren.

### Etterkrigstiden
Etter andre verdenskrig begynte prins Mikasa å studere ved det litterære fakultetet ved Universitetet i Tokyo. Han valgte å fordype seg i fagene arkeologi, Midtøstenkunnskap og semittiske språk. Fra 1954 var han leder for det japanske selskapet for Midtøstenstudier. Han var ærespresident for det japanske selskap for orientologi. Prins Mikasa var dessuten gjesteforeleser ved ulike universiteter i Japan og utenlands, blant annet ved Tokyos Nasjonaluniversitet for kunst og musikk, Tokyos kristne universitet for kvinner, Universitetet i Hokkaido, Universitetet i Shizuoka og University of London.

Han ble i 1975 utnevnt til æresdoktor av Det hebraiske universitet i Jerusalem.

## Litteratur
*

## Referanser


## Eksterne lenker
* 
* Their Imperial Highnesses Prince and Princess Mikasa
Nye låta

***Nye låta*** er et musikkalbum med Terje Nilsen, utgitt den 9. mai 2016 av plateselskapet Grammofon. Albumet fikk svært gode anmeldelser da det ble gitt ut.

## Sporliste
# «Nåla i veggen»
# «April»
# «Trang genser»
# «Gammelungkar»
# «Han Prins»
# «Månestråle»
# «To mann i en båt»
# «CV`n min»
# «En veldig heldig mann»
# «Ei øl te»
# «Æ går`ke ut så mye nu»

## Medvirkende
* Terje Nilsen-Vokal
* Gunnar Pedersen-gitarer, mandolin, vokal.
* Terje Nohr Olsen-gitarer, mandolin, vokal.
* Kyrre Sætran-bass, vokal.
* Steinar Krokstad-trommer, perkusjon, vokal.
* Bjørn Sundquist – vokal på «Gammelungkar»
* Åge Aleksandersen – vokal på «To mann i en båt»
* Helge Jordal – vokal på «En veldig heldig mann»
* Knut Sundquist-kontrabass på «Æ går`ke ut så mye nu».
* Arvid Engegård-fiolin på «Æ går`ke ut så mye nu».
* Tekniker Are Simonsen.
* Mikset av Bjørn Nessjø.
* Produsert av Steinar Krokstad.

## Referanser


## Eksterne lenker
* Omtale hos Grammofon
Sebastián Morales

**Sebastián Morales** (født 22. august 1994) er en colombiansk stuper.

Han representerte Colombia under Sommer-OL 2016 i Rio de Janeiro, der han ble nummer 12 i 3 meter sviktstup.

Under Sommer-OL 2020 i Tokyo som ble arrangert i 2021, ble han nummer 18 på 3 meter. 

## Referanser


## Eksterne lenker
*
Rodrigo Diego

**Rodrigo Diego** (født 2. desember 1996) er en meksikansk stuper.

Han representerte Mexico under Sommer-OL 2016 i Rio de Janeiro, der han ble nummer 16 i 3 meter sviktstup.

## Referanser


## Eksterne lenker
*
Giovanni Tocci

**Giovanni Tocci** (født 31. august 1994) er en italiensk stuper.

Han representerte Italia under Sommer-OL 2016 i Rio de Janeiro, der han ble nummer 6 i 3 meter synkron.

## Referanser


## Eksterne lenker
*
Ian Matos

**Ian Matos** (født 24. april 1989, død 21. desember 2021) var en brasiliansk stuper.

Han representerte Brasil under Sommer-OL 2016 i Rio de Janeiro, der han ble nummer 8 i 3 meter synkron.

## Referanser


## Eksterne lenker
*
Benjamin Auffret

**Benjamin Auffret** (født 15. mars 1995) er en fransk stuper.

Han representerte Frankrike under Sommer-OL 2016 i Rio de Janeiro, der han ble nummer 4 i 10 meter tårnstup.

## Referanser


## Eksterne lenker
*
Rafael Quintero

**Rafael Quintero** (født 24. juli 1994) er en puertoricansk stuper.

Han representerte Puerto Rico under Sommer-OL 2016 i Rio de Janeiro, der han ble nummer 7 i 10 meter tårnstup.

Under Sommer-OL 2020 i Tokyo som ble arrangert i 2021, ble han nummer 14 på 10 meter. 

## Referanser


## Eksterne lenker
*
Nikita Sjlejkher

**Nikita Dmitrijevitsj Sjlejkher** (russisk: , født 10. juni 1998) er en russisk stuper.

Han representerte Russland i Sommer-OL 2016 i Rio de Janeiro, der han ble nummer 17 i 10 meter tårnstup.

Under Sommer-OL 2020 i Tokyo som ble arrangert i 2021, ble han nummer 24 på 3 meter. 

## Referanser


## Eksterne lenker
*
Maxim Bouchard

**Maxim Bouchard** (født 18. september 1990) er en canadisk stuper.

Han representerte Canada under Sommer-OL 2016 i Rio de Janeiro, der han ble nummer 19 i 10 meter tårnstup.

## Referanser


## Eksterne lenker
*
Ooi Tze Liang

**Ooi Tze Liang** (født 19. november 1993) er en malaysisk stuper.

Han representerte Malaysia under Sommer-OL 2016 i Rio de Janeiro, der han ble nummer 22 i 10 meter tårnstup.

## Referanser


## Eksterne lenker
*
Yauheni Karaliou

**Yauheni Karaliou** (født 26. mars 1991) er en belarusisk stuper.

Han representerte Belarus under Sommer-OL 2016 i Rio de Janeiro, der han ble nummer 26 i 10 meter tårnstup.

## Referanser


## Eksterne lenker
*
Maksym Dolhov

**Maksym Dolhov** (født 16. juni 1996) er en ukrainsk stuper.

Han representerte Ukraina under Sommer-OL 2016 i Rio de Janeiro, der han ble nummer 6 i 10 meter synkron.

## Referanser


## Eksterne lenker
*
Anastasija Nedobiha

**Anastasija Nedobiha** (født 20. april 1994) er en ukrainsk stuper.

Hun representerte Ukraina under Sommer-OL 2016 i Rio de Janeiro, der hun ble nummer 18 i 3 meter sviktstup.

## Referanser


## Eksterne lenker
*
Maria Marconi

**Maria Marconi** (født 28. august 1984) er en italiensk stuper.

Hun representerte Italia under Sommer-OL 2016 i Rio de Janeiro, der hun ble nummer 19 i 3 meter sviktstup.

## Referanser


## Eksterne lenker
*
Elizabeth Cui

**Elizabeth Cui** (født 12. august 1997) er en newzealandsk stuper.

Hun representerte New Zealand under Sommer-OL 2016 i Rio de Janeiro, der hun ble nummer 24 i 3 meter sviktstup.

## Referanser


## Eksterne lenker
*
Marcela Marić

**Marcela Marić** (født 18. oktober 1996) er en kroatisk stuper.

Hun representerte Kroatia under Sommer-OL 2016 i Rio de Janeiro, der hun ble nummer 25 i 3 meter sviktstup.

## Referanser


## Eksterne lenker
*
Tina Punzel

**Tina Punzel** (født 1995) er en tysk stuper.

Hun representerte Tyskland i Sommer-OL 2016 i Rio de Janeiro, der hun ble nummer 17 i 3 meter sviktstup.

I Sommer-OL 2020 i Tokyo som ble arrangert i 2021, ble hun nummer 7 på 3 meter og tok bronse på 3 meter synkron.

## Referanser


## Eksterne lenker
*
Falsostesilea

* Se Systematisk inndeling

***Falsostesilea*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, mørkt brunlige trebukker. Antennene er tynne og omtrent så lange som kroppen. Pronotum er nesten rektangulært uten tenner på sidene. Dekkvingene er nokså jevnbrede.

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Slekten er utbredt i Vietnam.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872 eller Desmiphorini
******** Slekten *Falsostesilea* Breunng, 1940
********* *[[Falsostesilea perforata]]* (Pic, 1926)
********* *[[Falsostesilea puncticollis]]* Breuning, 1940

## Kilder
* Katalog med utbredelsesdata 
* Liste over slektene (Desmiphorini)
* Cermabycidae.org - Apodasyini

## Eksterne lenker
* Bildegalleri 
* 
*
Apagomerella

* Se Systematisk inndeling

***Apagomerella*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Forholdsvis små og spinkle, gul- til gråaktige trebukker. Antennene er omtrent så lange som kroppen. Pronotum er rundet uten tenner på sidene. Dekkvingene er jevnbrede, nokså smale, avrundet i spissen, med lys søm.

## Utbredelse
Den ene av artene lever i Costa Rica, den andre i det sørlige Brasil, Paraguay og Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Apagomerella* Gilmour, 1962
********* *[[Apagomerella dissimilis]]* Galileo & Martins, 2005
********* *[[Apagomerella versicolor]]* (Boheman, 1859)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Julia Vincent

**Julia Vincent** (født 1994) er en sørafrikansk stuper.

Hun representerte Sør-Afrika under Sommer-OL 2016 i Rio de Janeiro, der hun ble nummer 29 i 3 meter sviktstup.

Under Sommer-OL 2020 i Tokyo som ble arrangert i 2021, ble hun nummer 25 på 3 meter. 

## Referanser


## Eksterne lenker
*
Epimesosa

* Se Systematisk inndeling

***Epimesosa*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, kraftig, mørkbrunlig trebukk. Antennene hos hannen er betydelig lengre enn kroppen. pronotum har rundede sider uten tenner og er mye smalere enn de jevnbrede dekkvingene.

## Levevis
Disse billene har larver som lever i død ved av løvtrær, ofte like under barken.

## Utbredelse
Slekten er utbredt i det sørlige Kina (Sichuan, Yunnan).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Mesosini Thomson, 1860
******** Slekten *Epimesosa* Breuning, 1938 
********* *[[Epimesosa taliana]]* (Pic, 1917)

## Kilder
* Katalog med utbredelsesdata 
* Liste over artene

## Eksterne lenker
* Bilde av en av artene 
* 
*
Kassidy Cook

**Kassidy Cook** (født 9. mai 1995) er en amerikansk stuper.

Hun representerte USA under Sommer-OL 2016 i Rio de Janeiro, der hun ble nummer 13 i 3 meter sviktstup.

Under Sommer-OL 2024 som ble avholdt i Paris, tok hun sølv.

## Referanser


## Eksterne lenker
*
Furona

* Se Systematisk inndeling

***Furona*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså store, kraftige, matte, mørkt brunlige trebukker.  Antennene er tynne og omtrent så lange som kroppen. pronotum er omtrent trapesformet uten tenner på sidene. Dekkvingene er noe avsmalnende bakover og har litt utstikkende, rettvinklede "skuldre".

## Utbredelse
Slekten er vidt utbredt i Mellom- og Sør-Amerika, fra Mexico i nord til Bolivia i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Onciderini J. Thomson, 1860
******** Slekten *Furona* Dillon & Dillon, 1945
********* *[[Furona corniculata]]* (Bates, 1885)
********* *[[Furona degenera]]* (Bates, 1880)
********* *[[Furona egens]]* (Erichson, 1847)

## Kilder

* Liste over slektene
* Katalog med utbredelsesdata 

## Eksterne lenker
* Bildegalleri 
*
Uschi Freitag

**Uschi Freitag** (født 19. august 1989) er en tysk-nederlandsk stuper.

Hun representerte Nederland under Sommer-OL 2016 i Rio de Janeiro, der hun ble nummer 14 i 3 meter sviktstup.

## Referanser


## Eksterne lenker
*
Kristina Iljinykh

**Kristina Aleksejevna Iljinykh** (russisk Кристина Алексеевна Ильиных, født 27. november 1994) er en russisk stuper.

Hun representerte Russland under Sommer-OL 2016 i Rio de Janeiro, der hun ble nummer 15 i 3 meter sviktstup.

## Referanser


## Eksterne lenker
*
Dolores Hernández

**Dolores Hernández** (født 21. mai 1997) er en meksikansk stuper.

Hun representerte Mexico under Sommer-OL 2016 i Rio de Janeiro, der hun ble nummer 16 i 3 meter sviktstup.

## Referanser


## Eksterne lenker
*
Parananilla

* Se Systematisk inndeling

***Parananilla*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende

## Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

## Utbredelse
Arten er utbredt i det sørvestlige Mexico.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Parmenini Latreille, 1825
******** Slekten *Parananilla* Breuning, 1956
********* *[[Parananilla mexicana]]* Breuning, 1956

## Kilder
* Liste over slektene
* Katalog med utbredelsesdata 

## Eksterne lenker
* 
*
Tammy Takagi

**Tammy Takagi** (født 1991) er en brasiliansk stuper.

Hun representerte Brasil under Sommer-OL 2016 i Rio de Janeiro, der hun ble nummer 8 i 3 meter synkron.

## Referanser


## Eksterne lenker
*
Cobria

* Se Systematisk inndeling

***Cobria*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså små, brunlige eller rødlige trebukker. Antennene er kortere enn kroppen. Pronotum har rundede sider uten tenner. Dekkvingene er jevnbrede.

## Levevis
Disse billene har larver som lever i død ved.

## Utbredelse
Slekten er utbredt på Ny-Guinea, Bismarckarkipelet og i Australia.

## Systematisk inndeling
Artene blir noen ganger plassert i den store slekten *[[Rhytiphora]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Pteropliini Thomson, 1860 
******** Slekten *Cobria* Pascoe, 1865
********* *[[Cobria albisparsa]]* Pascoe, 1865
********* *[[Cobria biroi]]* Breuning, 1953
********* *[[Cobria fuscostictica]]* Breuning, 1970
********* *[[Cobria rufa]]* Breuning, 1961
********* *[[Cobria transversevittata]]* Breuning, 1979

## Kilder
* Liste over slektene
* Katalog over gruppen

## Eksterne lenker
* Bilder av artene 
* 
*
Laura Marino

**Laura Marino** (født 2. juli 1993) er en fransk stuper.

Hun representerte Frankrike under Sommer-OL 2016 i Rio de Janeiro, der hun ble nummer 19 i 10 meter tårnstup.

## Referanser


## Eksterne lenker
*
Kim Kuk-hyang (stuper)

**Kim Kuk-hyang** (født 4. april 1999) er en nordkoreansk stuper.

Hun representerte Nord-Korea under Sommer-OL 2016 i Rio de Janeiro, der hun ble nummer 25 i 10 meter tårnstup.

## Referanser


## Eksterne lenker
*
Maha Gouda

**Maha Gouda** (født 8. juni 1998) er en egyptisk stuper.

Hun representerte Egypt i Sommer-OL 2016 i Rio de Janeiro, der hun ble nummer 24 i 10 meter tårnstup.

Under Sommer-OL 2020 i Tokyo som ble arrangert i 2021, ble hun nummer 20 på 10 meter. 

## Referanser


## Eksterne lenker
*
Paul F. Zukunft

**Paul Frederick Zukunft** (født 1955) er en amerikansk offiser i U.S. Coast Guard, den amerikanske kystvakta. Zukunft tiltrådte som kystvaktas øverste sjef (*commandant*) 30. mai 2014.

Zukunft ble født i North Branford i Connecticut. Han gikk ut fra kystvaktas krigsskole, U.S. Coast Guard Academy, i 1977 med en bachelorgrad i offentlig forvaltning. Deretter studerte han ved Webster University, der han tok en mastergrad i ledelse.

## Referanser
Ares Desktop

**Ares Desktop** er en tidligere Linuxdistribusjon fra USA som var basert på Fedora. Distribusjonen ble levert med egen programvare for skolen og næringslivet.

Distribusjonen benyttet skrivebordsmiljøet KDE. Distribusjonen støttet datamaskinarkitekturen 32-biter i386.

Alpha 2 ble lansert 24. april 2004. 

## Eksterne lenker
*Hjemmeside
* Ares Desktop ved DistroWatch
AnNyung Linux

**AnNyung Linux** er en tidligere Linuxdistribusjon fra Sør-Korea som var basert på Fedora. Distribusjonen ble levert med egen teknologi for sikkerhet. Fra og med versjon 2.0 eksisterte AnNyung kun som et tillegg til CentOS og Red Hat Enterprise Linux, ikke som en fullstendig installasjon.

Distribusjonen støttet datamaskinarkitekturen 32-biter i686.

Versjon 1.0 ble lansert 24. april 2003. Versjon 1.3 ble lansert 19. mars 2007.

## Eksterne lenker
*Hjemmeside
* AnNyung Linux ved DistroWatch
ADIOS boot CD

**ADIOS boot CD** er en tidligere Linuxdistribusjon fra Australia som var basert på Fedora. Distribusjonen ble levert som en Live CD. ADIOS boot CD ble levert sammen med User Mode Linux (UML) virtuelle maskiner og hadde flere sikkerhetsrutiner i form av Linux Intrusion Detection System (LIDS) og SELinux (Security Enhanced Linux).

Distribusjonen benyttet vindusbehandleren IceVM og skrivebordsmiljøet KDE. Distribusjonen støttet datamaskinarkitekturen 32-biter i586.

Versjon 1.33 ble lansert 26. september 2003. Versjon 8.0q ble lansert 20. januar 2009.

## Eksterne lenker
*Hjemmeside
* ADIOS boot CD ved DistroWatch
SuliX

**SuliX** er en tidligere Linuxdistribusjon fra Ungarn som var basert på Fedora. Distribusjonen var beregnet på skoleverket og i IT-utdannelse, og hadde spesiell støtte for ungarsk. Navnet SuliX kommer fra det ungarske ordet *suli*, som betyr «skole». Distribusjonen ble utviklet av en liten gruppe lærere i Ungarn.

Distribusjonen benyttet skrivebordsmiljøet GNOME. Distribusjonen støttet datamaskinarkitekturen 32-biter x86.

Versjon 1.0.1 ble lansert 9. april 2003. Versjon 8.0 ble lansert 25. september 2017.

## Eksterne lenker
*Hjemmeside
* SuliX ved DistroWatch
VortexBox

**VortexBox** er en Linuxdistribusjon fra USA som er basert på Fedora. Distribusjonen er beregnet på musikk og forvandler en datamaskin en enkel musikktjener eller jukebox. Distribusjonen er laget for å rippe CD-er til FLAC og MP3-filer, ID3-merke filene og laste ned plateomslagskunst. VortexBox kan slik lage filer for en nettverks mediaplayer.

Distribusjonen benytter skrivebordsmiljøet GNOME. Distribusjonen støttet datamaskinarkitekturen 64-biter x86-64.

Versjon 1.0 ble lansert 21. desember 2009. Versjon 2.4 ble lansert 25. november 2015.

## Eksterne lenker
*Hjemmeside 
* VortexBox ved DistroWatch
Jeremy Boorda

**Jeremy Michael Boorda** (født 26. november 1939, død 16. mai 1996) var en amerikansk offiser som tjenestegjorde i U.S. Navy.

Boorda tjenestegjorde i U.S. Navy fra han vervet seg i 1956 til han begikk selvmord i 1996. Han var den første til å klatre i gradene fra menig matros til øverste sjef for U.S. Navy (*chief of naval operations*). Han var også marinens første sjef som ikke hadde gått krigsskole (United States Naval Academy) og den første av jødisk avstamming.

## Referanser
Jessica Parratto

**Jessica Parratto** (født 26. juni 1994) er en amerikansk stuper.

Hun representerte USA under Sommer-OL 2016 i Rio de Janeiro, der hun ble nummer 10 i 10 meter tårnstup.

Under Sommer-OL 2020 i Tokyo som ble arrangert i 2021, tok hun sølv på 10 meter synkron.

## Referanser


## Eksterne lenker
*
Brittany O’Brien

**Brittany O&#39;Brien** (født 27. mai 1998) er en australsk stuper.

Hun representerte Australia under Sommer-OL 2016 i Rio de Janeiro, der hun ble nummer 15 i 10 meter tårnstup.

## Referanser


## Eksterne lenker
*
Hanna Krasnosjlyk

**Hanna Krasnosjlyk** (født 6. mars 1996) er en ukrainsk stuper.

Hun representerte Ukraina under Sommer-OL 2016 i Rio de Janeiro, der hun ble nummer 16 i 10 meter tårnstup.

## Referanser


## Eksterne lenker
*
Elena Wassen

**Elena Wassen** (født 1. november 2000) er en tysk stuper.

Hun representerte Tyskland under Sommer-OL 2016 i Rio de Janeiro, der hun ble nummer 17 i 10 meter tårnstup.

Under Sommer-OL 2020 i Tokyo som ble arrangert i 2021, ble hun nummer 8 på 10 meter. 

## Referanser


## Eksterne lenker
*
Kim Mi-rae

**Kim Mi-rae** (født 7. april 2001) er en nordkoreansk stuper.

Hun representerte Nord-Korea under Sommer-OL 2016 i Rio de Janeiro, der hun ble nummer 4 i 10 meter sykron.

Under Sommer-OL 2024 som ble avholdt i Paris, tok hun sølv og bronse.

## Referanser


## Eksterne lenker
*
Darracq

**Darracq** var en fransk bilprodusent grunnlagt i 1896 av Alexandre Darracq

Alexandre Darracq startet først med å lage små lette bensinmotorer for biler til hverdagsbruk. Han hadde vanskelig å få fram en passende konstruksjon og gikk over til produksjon av elbiler, da fremst for bybruk. Siden gikk han over til, på nytt, å produsere bensinmotorer, og framstilte blant annet en racerbil med hele 70 hestkrefter. Det var tidens sterkeste bilmotor. De dyre bilene var vanskelig å få solgt, men ved å sikre seg lisens på enklere biler, biler av Léon Bollées konstruksjon, lyktes han ved hundreårsskiftet 1900 å nå en produksjon på 1&nbsp;200 biler per år, som gjorde at firmaet ble en av tidens store.

Da Opel besluttet seg for å starte lage biler skjedde det gjennom et samarbeid med Darracq. Disse bilene ble kalt Opel-Darracq.

## Referanser


## Eksterne lenker
*https://web.archive.org/web/20160918204841/http://www.villiers.info/Darracq/ Mer om Darraq
Giovanna Pedroso

**Giovanna Pedroso** (født 15. oktober 1998) er en brasiliansk stuper.

Hun representerte Brasil under Sommer-OL 2016 i Rio de Janeiro, der hun ble nummer 8 i 10 meter sykron.

## Referanser


## Eksterne lenker
*
Kim Kuk-hyang

**Kim Kuk-hyang** er navnet til flere personer:

* Kim Kuk-hyang (vektløfter) (f. 1993), vektløfter fra Nord-Korea.
* Kim Kuk-hyang (stuper) (f. 1999), stuper fra Nord-Korea.
Openwall GNU/*/Linux

**Openwall GNU/*/Linux** er en Linuxdistribusjon som er basert på Fedora. Distribusjonen er liten og har til hensikt å forbedre sikkerheten på tjenere og virtuelle maskiner. Den leveres på en Live-CD.

Distribusjonen støttet datamaskinarkitekturen 32-biter i586, i686 og 64-biter x86-64.

Versjon 0.1 ble lansert 13. mars 2002. Versjon 3.1 ble lansert 24. august 2016.

## Eksterne lenker
*Hjemmeside
* Openwall GNU/*/Linux ved DistroWatch
Chapeau

**Chapeau** var en Linuxdistribusjon fra Storbritannia som var basert på Fedora. Distribusjonen har en mer avslappet holdning til proprietær programvare enn Fedora og leveres sammen med en rekke kommersielle produkter.

Distribusjonen benytter skrivebordsmiljøet GNOME. Distribusjonen støttet datamaskinarkitekturen 64-biter x86-64.

Versjon 22 ble lansert 10. juni 2015. Versjon 24 ble lansert 28. september 2016.

## Eksterne lenker
*Hjemmeside
* Chapeau ved DistroWatch
Mototri Contal

**Mototri Contal** var en fransk bil produsert fra 1907 til 1908. Deres biler var mer forseggjort enn de fleste tre-hjuls biler i sin tid, det den gang  berømte Roi-des-Belges karosseri var blant de dyrere modeller; selskapet produserte også  trehjulsbiler. Kanskje den største begivenhet firmaets historie var da det stilte med en av sine tre-hjulinger i Peking - Parisløpet 1907. Bilen ble kjørt av Auguste Pons, men måte bryte løpet etter kort tid

## Litteratur
David Burgess Wise, The New *Illustrated Encyclopedia of  Automobiles*.
Rockstor

**Rockstor** er en Linuxdistribusjon fra USA som er basert på Fedora. Distribusjonen er konstruert for Network Attached Storage (NAS) og private nettskyløsninger. Den bruker filsystemet btrfs og programmet Docker for henting av applikasjoner i programvare-kontainere.

Distribusjonen støttet datamaskinarkitekturen 64-biter x86-64.

Versjon 3.8-9 ble lansert 29. oktober 2015. Versjon 3.8-14 ble lansert 20. juni 2016.

## Eksterne lenker
*Hjemmeside
* Rockstor ved DistroWatch
Den evangelisk-lutherske kirke i Tanzania

**Den evangelisk lutherske kirke i Tanzania** (kiswahili: *Kanisa la Kiinjili la Kilutheri Tanzania* (**KKKT**); engelsk: *Evangelical Lutheran Church in Tanzania* (**ELCT**) er en føderasjon av lutherske kirker i Tanzania og en av de største lutherske kirker i verden, med mer enn 6,5 millioner medlemmer.

I 1938 grunnla syn lutherske kirker en føderasjon ved navn *Federation of Lutheran Churches in Tanganyika*. Den 19. juni 1963 slo kirkene seg sammen tilén kirke ved navn *Evangelical Lutheran Church in Tanzania*.

Kirken har en *presiding bishop* (ledende biskop) og 24 diocesanbiskoper, for hvert sitt bispedømme, og med mer enn 6,5 millioner medlemmer. Hovedsetet er i Arusha, der kirken har eid New Safari Hotel siden 1967. Kirken er affiliert med All Africa Conference of Churches (AACC), Christian Council of Tanzania, og Det lutherske verdensforbund.

## Bispedømmer

* Central Diocese
* Dodoma Diocese
* East of Lake Victoria Diocese
* Eastern & Coastal Diocese
* Iringa Diocese
* Karagwe Diocese
* Konde Diocese
* Lake Tanganyika Diocese
* Mara Region Diocese
* Mbulu Diocese
* Meru Diocese
* Morogoro Diocese

* Northern Diocese
* North-Central Diocese
* North-Eastern Diocese
* North-Western Diocese
* Pare Diocese
* Ruvuma Diocese
* Southern Diocese
* South-Central Diocese
* South-East of Lake Victoria Diocese
* South-Eastern Diocese
* South-Western Diocese
* Ulanga Kilombero

## Referanser


## Eksterne lenker
*
Mekane Yesus-kirken

**Mekane Yesus-kirken** er et luthersk kristent trossamfunn i Etiopia, dannet i  1959 ved en forening av lutherske kyrker og med en del andre kirker.

Kirken har drøyt 12 millioner medlemmer og et teologisk seminar i Addis Abeba.

Mekane Yesus-kirken er den største medlemskirken innen Det lutherske verdensforbund.

## Litteratur
* Øyvind M. Eide: *Revolution and religion in Ethiopia: a study of church and politics with special reference to the Ethiopian Evangelical Church Mekane Yesus 1974 – 1985*. EFS, Uppsala 1996, ISBN 91-85424-46-3
* Johannes Launhardt: *Evangelicals in Addis Ababa (1919–1991): with special reference to the Ethiopian Evangelical Church Mekane Yesus and the Addis Ababa Synod*. Lit, Münster, Wien, u. a. 2004, ISBN 3-8258-7791-4

## Eksterne lenker
*Offisielt nettsted
*Africa Lutheran Communion

## Referanser
Kvinneligaen 2016/17

**[[Kvinneligaen]] 2016/17** var det øverste nivået i norsk basketball for kvinner i 2016/17-sesongen. Ligaen besto av kun seks av lagene fra Kvinneligaen 2015/16, ettersom  fusjonerte med  før sesongen. Sesongen ble spilt som trippel serie med første runde 30. september 2016 og siste runde 26. mars 2017. Som sist sesong vant  ligaen foran  og .

## Tabellen

## Referanser


## Eksterne lenker
*
Baruwa Enterprise Edition

**Baruwa Enterprise Edition** er en Linux-distribusjon fra Sør-Afrika som er basert på CentOS. Distribusjonen har til hensikt å sørge for sikkerhet ved e-post, beskytte seg mot virus og forsøk på datainntrenging. Distribusjonen er tilgjengelig på 25 språk.

Distribusjonen støttet datamaskinarkitekturen 64-biter x86-64.

Versjon 6.7 ble lansert 10. august 2015. Versjon 6.8 ble lansert 13. juni 2016.

## Eksterne lenker
*Hjemmeside
* Baruwa Enterprise Edition ved DistroWatch
Anders Nygren

**Anders Theodor Samuel Nygren** (født 15. november 1890 i Göteborg, død 20. oktober 1978 i Lund) var biskop i Lunds stift 1948-1958. Han var også en fremtredende teolog.

## Liv og virke
### Bakgrunn
Anders Nygren var sønn av rektor Samuel Nygren og Anna Maria Lundström. Han var den tredje av fire brødre som alle ble lutherske prester. Inntrykk fra hjemmet og regelnessige kirkebesøk førte Nygren til lutherdommen og Martin Luthers lære. Etter farens død i 1906 flyttet familien til Lund. 

Nygren studerte ved det teologiske fakultet ved Lunds universitet og tok eksamen som teologie kandidat i 1912 etter fem terminer. 

### Prest
Etter praktikum ble han presteviet i Göteborgs stift og tjenestegjorde 1912-20 som videpastor i Ölmevalla församling. Som prest fordypet Nygren sine kunnskaper i filosofi og systematisk teologi. Immanuel Kant og Friedrich Schleiermacher ble flittig studert. For å få full forståelse av deres lære reiste han til Tyskland. 

Våren 1921 ble Nygren lisensiert i teologi. Kort deretter forsvarte han sin avhandling *Religiöst Apriori* og ble dosent. Flere viktige avhandlinger fulgte, om  etiske og dogmatiske spørsmål. Han ble doktor i teologi i 1923 og professor i systematisk teologi med undervisningsplikt i teologisk etikk ved Lunds universitet i 1924.

Nygren skrev blant annet *Det bestående i kristendomen* (1922), *Filosofisk och kristen etik* (1923), *Etiska grundfrågor* (1926). Han medarbeidet under signaturen *A.Ngn* i Svensk uppslagsbok.

I 1930 utkom første del av Nygrens hovedverk *Eros och Agape*. Det var et resultat av dype studier i gresk filosofi og tidlig kristendom. Del to ble publisert i  1936. I verket forklarer Nygren motivforskning som metode. Sammen med kolleger (Lundateologene) la Nygren grunnen for det lundensiske tankesystem. Det bygger på at mennesket ikke kan unnslippe den ytterste dimensjonen.

Under andre verdenskrig deltok Nygren i den internasjonale debatt angående kristendommen og nazismeen. I 1947 ble han ordfører for Det lutherske verdensforbund. 

### Biskop
I 1949 ble han ordinert til biskop i Lund og fikk dermed anledning til å utvikle sine teorier i praksis. Da han gikk i pensjon i 1958, fortsatte han med sin forskning, og underviste i noen år ved universiteter i USA. Til tross for sykdom deltok han i sine siste år i den teologiske og filosofiske debatt. 

Nygren møtte sin hustru, Imgard Brandin, i Tyskland. De fikk fire barn.

## Referanser


## Litteratur
**Biographical Introduction* i *Anders Nygren's Religious Apriori* av Kjell O Lejon.
Kim Min-jung

**Kim Min-jung** er navnet til flere personer:

* Kim Min-jung (skøyteløper) (f. 1985), en sørkoreansk skøyteløper på kortbane.
* Kim Min-jung (badminton) (f. 1986), en sørkoreansk badmintonspiller.
* Kim Min-jung (judoka) (f. 1997), en sørkoreansk judoka.
* Kim Min-jung (skytter) (f. 1997), en sørkoreansk skytter.
Tromsø kommunes idrettspris

**Tromsø kommunes idrettspris** er en utmerkelse, gitt årlig av Tromsø i sin kommunestyresal.

Tromsø kommune deler ut en egen idrettspris. Prisen skal gå til idrettsutøvere, foreninger/lag eller personer som har gjort seg bemerket med sin innsats innenfor idretten. Idrettsprisen ble innstiftet i 2005, og tildeles av kommunestyret. Prisen utdeles av ordføreren i  anledning årets siste kommunestyremøte i desember.

## Prismottagere
* 2005 Ole Martin Årst
* 2006 Kjell Lorentsen
* 2007 Børge Johansen - medlem i Tromsø turnforening og mangeårig frivillig i turnmiljøet
* 2008 Sara Svendsen og Agnetha J. Åsheim
* 2009 Ørjan Hansen
* 2010 Ivan Tzachev
* 2011 Sigurd Rushfeldt
* 2012 Silje Theodorsen
* 2013 Kari Nerdrum Tangen
* 2014 BK Tromsø
* 2015 Johann André Forfang
*2016 Bjørn Steinar Johansen
*2017 Nils Isaksen Hætta - Midnight Sun Marathon
*2018 Alexandra Divina - kickboxer
*2021 Andreas Leknessund - Landeveissklist
*2022 TUIL ved Roger Ness og Beate Karlsen
*2022 "Idrettens hederspris": Olga Ivanova - trener i rytmisk gymnastikk, Tromsø turnforening

## Referanser


## Se også
*Tromsø kommunes hederspris
*Tromsø kommunes kulturpris
*Tromsø kommunes kulturvernpris
*Tromsø kommunes likestillingspris
Tromsø kommunes hederspris

**Tromsø kommunes Hederspris** er en utmerkelse, gitt årlig av Tromsø kommune i dennes kommunestyresal. 

Hedersprisen skal gis som en spesiell påskjønnelse og anerkjennelse til utøvende kunstnere og kulturarbeidere som gjennom kunstneriske prestasjoner utover det vanlige, har skapt kunstglede og opplevelser for Tromsø kommunes befolkning  samt bidratt til å profilere kommunen. 
Kandidater vurderes av egen komité. Prisen deles ut ved årets siste kommunestyremøte i desember.

## Prismottagere
* 1998 Kirsti Sparboe - Sangartist
* 1999 Lene Marlin - Musikkartist 
* 2000 Per Rein - idrett 
* 2001 Anneli Drecker, Musiker
* 2002 Röyksopp, Electronicagruppe
* 2003 Påtryneteateret - Teatergruppe
* 2004 Bente Reibo
* 2005 Ansatte ved Hålogaland Teater
* 2006 Buktafestivalen - Musikkfestival
* 2007 Johannes Johnsen (Jossa) - Idrettsildsjel
* 2008 Ragnar Rasmussen
* 2009 Sverre Kjelsberg - Musiker
* 2010 Lisa Stokke - Artist
* 2011 Knut Erik Sundquist
* 2012 Violet Road - Band
* 2013 Marit Bockelie - Kunstner
* 2014 Per Eirik Johansen - plateselskapsdirektør, musiker og manager
* 2015 Tromsø Internasjonale Filmfestival - Filmfestival
* 2016 Sissel Helland - Kor 
* 2017 Fjellfyrverkeriet i Tromsø - Fyrverkeri, stort årstall og brennende lys på fjellet nyttårsaften
*2018 Øivind Sjøvoll - Cafe Circa - satsing på en scene for unge og nyskapende musikere og kunstnere 
*2019 Endre Lund Eriksen - Forfatter
* 2020 Kristian Gundersen – Skiltmaler
* 2021 Frivilligheten i Tromsø kommune
** Representert ved:
*** Lars Egenberg Huurnink - Bestmann i Sjøredningskorpset
*** Bitten Barman Jensen - Seniorrevyen
*** Ulf Grødahl - BUL Tromsø Friidrett
*** Kim Harry Hansen - Tilrettelegging av turløyper i Lakselvbukt
*2022 Odd «Klaudius» Klaudiussen - Kunstner og avistegner

## Referanser


## Tromsø kommunes øvrige priser
* Tromsø kommunes kulturpris
* Tromsø kommunes kulturvernpris
* Tromsø kommunes idrettspris
* Tromsø kommunes likestillingspris
Aquamanile

**Aquamanile** kalles den vannkanne som under den katolske gudstjeneste benyttes til prestens håndvask. Ordet blir særlig brukt om kanner som fra det 11. til det 15. århundre ble støpt i bronse eller messing.

Kannene er ofte utformet som rytterfigurer, dyrefigurer eller fabelvesener. Opphavet til denne motivverdenen kan være å finne i islamsk kulturs innflytelse på den kristne kirke i korstogstiden. 

Nationalmuseet i København har en av verdens største samlinger av aquamaniler.

## Referanser
Joseph Francel

**Joseph Francel** (1895–1981) var en amerikansk elektriker fra Cairo i New York som tjenestegjorde som delstatens offisielle bøddel fra 1939 til 1953.

Francel fullbyrdet 137 dødsdommer i løpet av tjenesten, blant annet dommene mot Julius og Ethel Rosenberg.

## Referanser
Tromsø kommunes likestillingspris

**Tromsø kommunes likestillingspris.** 
Tromsø kommune ved likestillingsutvalget har opprettet prisen, som for første gang ble delt ut i 2005. Prisen deles ut årlig under siste kommunestyremøte i desember.

## Mottakere av prisen
* 2005 Ragna Schwenke 
* 2006 Kråkeslottet barnehage og Skjelnan barnehage - for deres arbeid med å rekruttere menn.
* 2007 Beate Nemeth, Eiendomssjef i Tromsø kommune, for bevisst satsing på rekruttering av personer med flerkulturell bakgrunn til høyere stillinger.
* 2008 Lillian Sørem - for hennes engasjement for utviklingshemmede. 
* 2009 Merete Krohn, leder av NHF - for sitt arbeid med universell utforming og kamp for likeverd.
* 2010 Kafé X v/ Asbjørn Larsen
* 2011 Krisesenteret i Tromsø
* 2012 Kirkens Bymisjon i Tromsø
* 2013 Marit Rein, Redaktør i Nordlys - for sitt arbeid for likestilling i arbeidslivet 
* 2014 Arbeidsprosjektet «Slottet» ved Omsorgstjenesten Langnes
* 2015
* 2016 Britt Leandersen - for sitt arbeid for økt likestilling og integrering i idretten gjennom prosjektet "Aktivitetsguide" 
* 2017 Pål Jakobsen, fotballtrener, for sitt arbeid for likestilling i idretten 
*2018 Cat Collective - for utvikling av ferdigheter og muligheter for unge kvinner innen kunst og kultur.
*2019 Nina Christine Dahl - for hennes arbeid med å avdekke og forhindre vold og overgrep
*2020 Rønnaug Myre Sandvik - for hennes arbeid med aktivitet og idrett for personer med nedsatt funksjonsevne
*2021 Susanne Mortensen - Fisker 
*2022 Rebekka Brox Liabø - for ungdomsprosjektene «Snakk for deg sjøl» og «Her e æ» 

## Tromsø kommunes øvrige priser
*Tromsø kommunes hederspris
*Tromsø kommunes kulturpris
*Tromsø kommunes kulturvernpris
*Tromsø kommunes idrettspris

## Referanser
Yıldızpalasset

**Yıldızpalasset** ligger i Istanbul i Tyrkia. Palassbygningene ble bygd fra 1880-årene, og ble benyttet av sultanen. Det ble tegnet av den arkitekter fra den armenske Balyanfamilien.

## Litteratur
* Önder Küçükerman, Nedret Bayraktar, Semra Karakaţli. *Yıldız Porcelain in National Palaces Collection*. TBMM, Istanbul, 1998.
* Vahide Gezgör, Feryal Irez. *Yıldız Palace Chalet Kasr-ı Hümayunu*. TBMM, Istanbul, 1993.

## Eksterne lenker
*
Fossen Potteri

**Fossen Potteri** var et keramisk verksted i Lunde i Telemark som var aktivt på 17–1800-tallet.

Ifølge et sagn skal potteriet være grunnlagt av en tysker, men husmannen Jesper Fossen er den første navngitte pottemakeren. Jesper sønn Peter ble opplært av faren i håndverket, og fortsatte arbeidet etter hans død. Antagelig oppsto potteriet omkring 1790, mens produksjonen opphørte ved sønnens død i 1849.

## Produksjon
Pottemakerne har etterlatt seg en større produksjon i form av barselpotter, ostebaljer, brennevinskrukker, sparebøsser m.m. Lertøyet er normalt brunt med ornamenter malt i matt grønt og gult. Formen er ofte litt kluntet og brenningen ikke alltid heldig. Far og sønn utviklet en karakteristisk stil hvorav særlig en palmelignende ornamentikk går igjen. Varene ble sendt rundt i bygdene, og distribuert via handelsreiser blant annet ned til Skien.

## Referanser